Hardver összefoglaló
Hardver fogalma: A számítástechnika „kézzel fogható része”, „fizikai része”, „aminek csavarhúzóval neki lehet menni…”.

A számítógép üzembe helyezése, leállítása:

1. Szabványos villamos hálózati kábellel érintésvédett hálózatra csatlakoztatom. (Bedugom a konnektorba.)

2. Ellenőrzöm, minden kábel a helyén van –e.

3. Ellenőrzöm, nincs –e a számítógépben floppy, vagy nincs –e pendrive csatlakoztatva az USB portra.

4. Bekapcsolom a számítógépet és bejelentkezek.

5. Megvárom, amíg minden ikon fenn van az asztalon és eltűnik a homokóra.

6. Kiválasztom a szükséges programot és elindítom a Start menüből vagy az asztalon lévő ikonnal, vagy a megfelelő mappából.

7. Ha végeztem, elmentem a munkámat merevlemezre (winchesterre) vagy más adathordozóra (floppy, CD, DVD, pendrive).

8. Szabályosan kilépek a programokból és kikapcsolom a gépet.

A számítógép részei:
· Gépház

· [image: image1]Tápegység

· Alaplap

· Memóriák

· Illesztőkártyák

Floppy-meghajtó

· Winchester

· CD/DVD-meghajtó

· Akkumulátor

· Belső hangszóró

· Kábelek

· Belső modem

· Monitor

· Egér

· Billentyűzet

· Hangfal

· Mikrofon

· Nyomtató

· Plotter

· Külső modem

· Szkenner

· Plotter

Számítógépház: a számítógép fontosabb egységeit magába foglaló, többnyire fémből készült doboz.

Fajtái:

· Asztali

· Baby (fekvő)

· Torony

· Nagy (maxi)

· Midi

· Mini

· Hordozható

· Laptop

· Notebook

· Palmtop (tenyérben elférő számítógép)

Tápegység: A számítógép számára biztosítja a szükséges egyenfeszültséget, ellátja a számítógép részegységeit árammal, valamint védi a számítógépet a feszültségingadozás, túlfeszültség ellen.
Alaplap: Egy számítógépben a legnagyobb 3 rétegű áramköri lap, amely helyet ad a processzornak, a memóriáknak és a különféle illesztőkártyáknak.

Mikroprocesszor: A számítógép vezérlő és művelet-végrehajtó egysége. Fő jellemzője a belső és a külső adatbitek száma, a működtető órajel frekvenciája. Mai modern számítógépek 3-3,6GHz-es frekvenciával és 64 bittel működnek.

Régebbi mikroprocesszorok: 8080, 8086, XT, AT 286, 386SX, 386DX, 486SX, 486DX, 486DX2, 486DX4, Pentium I, Pentium II, Pentium III, Pentium IV

Memória: A számítógépek egyik központi része, amelyen keresztül zajlanak a műveletek.
Típusai:

· ROM (csak olvasható, áramellátás hiányában is megőrzi a tartalmát)

· RAM (írható-olvasható, áramellátás hiánya esetén elveszíti a tartalmát)

A mai modern számítógépekben 512 megabájt – 1 gigabájt (=1024 megabájt) RAM memória van.

Illesztőkártya: A perifériák (számítógép részegységek) alaplaphoz való illesztésére szolgáló kártya.

Főbb típusai:

· hangkártya

· hálózati kártya

· videokártya

Floppy meghajtó: Cserélhető hajlékonylemezes meghajtó, amely a számítógépek közötti adatcsere egyik eszköze.
Floppy lemez: hajlékony lemez, műanyag korong, amelynek mindkét oldala mágnesezhető réteggel ellátott , műanyag tok védi.

CD/DVD olvasó: CD-ről és DVD-ről olvas be adatokat.

CD/DVD író: CD-re és DVD-re írhatunk ki segítségével adatokat.

Monitor: Adatok, szövegek, képek, filmek vizuális (szemmel érzékelhető) megjelenítését szolgáló készülék, a számítógépek legfontosabb kimenete.
Fajtái:

· képcsöves (CRT)

· plazma

· LCD (folyadékkristályos kijelző)

· TFT (vékony film tranzisztoros)

Jellemző méretei: 12” (pl. pénztárgépek monitora), 14”, 15” (az teremben ilyenek vannak), 17” (ilyen is van néhány a teremben), 19”, 21”.

Felbontás: 640 x 480 képpont (régebbi monitorok), 1024 x 768 képpont, 1280 x 1024 képpont

A mai modern számítógépek 17” vagy 19” méretű és 1024 x 768 vagy 1280 x 1024 felbontású monitorral rendelkeznek.

” – coll (hüvelyk) – 1 coll = 2,54 cm

Billentyűzet: Az írott szöveg bevitelére szolgáló eszköz.

A billentyűzet részei:

Egér: Adatbeviteli eszköz (a képernyőn egy mozgó nyilacska jelöli).
Fajtái:

· Görgős

· Optikai

· Lézeres

· Rádiós

· Trackball (hanyattegér)

Nyomtató: Adatmegjelenítő eszköz, képes papírra, fóliára, diára nyomtatni egy vagy több színben.

Jellemző adatai:

· sebesség – karakter/másodperc vagy lap/perc

· minőség – felbontás (pont/inch (hüvelyk), színes vagy fekete-fehér, színárnyalatok száma

Legelterjedtebb típusai:

· lézer (elektrosztatikus működés, nagy felbontás, kiváló minőségű és gyors nyomtatás, fekete és színes, üzemeltetése viszonylag olcsó, használat közben ózon- és mérgesgőz veszély előfordulhat)

· tintasugaras (fúvókákkal működik, jó felbontás, fekete vagy színes, fényképminőségű is lehet, 1 példányos nyomtatás, működése viszonylag csendes, fenntartási költség magas, általában otthoni használatra ajánlott)

· mátrix (tűkkel működik, fekete vagy 3 színű, több példányos nyomtatásra is képes, zajos, általában irodákban használják)

Plotter: Olyan speciális berendezések, amelyeket akkor használunk, ha grafikus formájú kimenő adatra van szükségünk pl. rajz, térkép, diagram. Több színű és vastagságú tollakat kezelnek, nagy mennyiségű adatot tudnak kezelni, önállóan, számítógéptől függetlenül is képesek működni.

Modem: Olyan berendezés, amely a digitális jeleket (számítógépből jövő) analóg információvá (érzékszervekkel – szem, fül – felfogható jelek) és az analóg jeleket digitálissá alakítja, tehát oda-vissza működik az átalakítás. 

Fajtái:

· külső (gépházon kívül helyezkedik el)

· belső (gépházon belül helyezkedik el, illesztőkártyaként)

Szkenner: képek, ábrák, fotók, szövegek számítógépbe történő bevitelére (digitalizálására) alkalmas eszköz.
Fajtái:

· lapszkenner

· sík szkenner
· kézi szkenner

Készült a 7.a osztály 2. csoportja összefoglaló órai munkái felhasználásával.

Gépházon belül található alkatrészek.

Funkcióbillentyűk





Alfanumerikus billentyűk





Számpad





Kurzormozgató billentyűk





LED-ek

